
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

От ДИМИТЪР НИКОЛОВ - Кмет на Община Бургас

Относно: Прекратяване на съсобственост между Община Бургас и физически лица в УПИ ІІІ-1882,1883, кв.41, целият с площ 332 кв.м. по ПУП-ПРЗ на ж.к. „Братя Миладинови“, гр. Бургас, чрез продажба на общинската идеална част

УВАЖАЕМИ ОБЩИНСКИ СЪВЕТНИЦИ,

Съгласно Акт №3539/14.11.2002г. за частна общинска собственост, вписан на 21.01.2003 г. в Агенция по вписванията – Бургас, № 84, том I, Дв. Вх. Рег. № 317, Община Бургас е собственик на 105/332 кв.м. идеални части от Урегулиран поземлен имот /УПИ/ III-1882,1883, кв. 41, целият с площ 332 кв.м. по действащия Подробен устройствен план – план за регулация и застрояване /ПУП-ПРЗ/ на ж.к. „Братя Миладинови“, гр. Бургас, при граници на целия имот: север – УПИ ІІ-1881, изток – улица, юг – УПИ ІV-1884,1885 и запад – УПИ V-1887,1886 и УПИ ХІV-1878,1879. 
Цитираният УПИ е идентичен с Поземлен имот /ПИ/ с идентификатор 07079.620.340, с площ 335 кв.м., съгласно одобрени Кадастрална карта и кадастрални регистри /КККР/ на гр. Бургас, при съседи:07079.620.158; 07079.620.164; 07079.620.339; 07079.620.211; 07079.620.161; 07079.620.159.
Останалите идеални части от описания УПИ са собственост на физически лица: Соня Панос Задикян за 157,95 кв.м. ид.части, съгласно нотариален акт № 10, том 24, дело 15675/97 г., Росен Николов Дичев - за 20 кв.м. ид.части от урегулирания имот, съгласно нотариален акт № 33, том ХІV, дело 7497/97 г., Еленка Иванова Христова – за 9 кв.м.ид.части съгласно нот. актове №№ 153, том ІV, рег.№6581, дело №697/2007г. и № 27, том І, рег.№364, дело №25/2008г., и наследници на Дичо Василев Милчев и наследници на Ганка Иванова Христова –  за общо 40 кв.м. ид.части, на основание нот.акт № 36, том ІІ, дело №575/1970г.
В Община Бургас е постъпило заявление с вх. № 67-00-518/28.03.2014 г. от Еленка Иванова Христова с ЕГН 3811150476 и постоянен адрес: гр. Бургас, ул. „Вардар“ № 1, вх. „В“, ап. 48, за прекратяване на съсобственост с Община Бургас в цитирания имот, чрез изкупуване на общинската идеална част.
Приложени са нотариално заверени декларации от всички останали съсобственици, че са съгласни единствено Еленка Иванова Христова да закупи общинските 105/332 кв.м. идеални части от УПИ III -1882,1883 в кв.41, целият с площ 332 кв.м. по действащия ПУП-ПРЗ на ж.к. „Братя Миладинови“, гр. Бургас. 
Съгласно нормите на чл.19 от ЗУТ, общинските 105 кв.м. ид.части в УПИ ІІІ-1882,1883 в кв. 41 по плана на ж.к. „Братя Миладинови“, гр. Бургас, целият с площ 332 кв.м., отреден за средноетажно жилищно строителство, не могат да се обособят в самостоятелен УПИ, поради което, е икономически целесъобразно същите да бъдат предмет на продажба по пазарни цени, съобразено с градоустройствените показатели на имота по действащия ПУП - ПРЗ. 
Изготвена е пазарна оценка на общинската идеална част от оценител, член на КНОБ, съгласно изискванията на чл. 41, ал. 2, във връзка с чл.22, ал.3 от ЗОС, която е в размер на 90 021 (деветдесет хиляди и двадесет и един) лева, без ДДС.
Данъчната оценка на общинската идеална част, предмет на продажба, е 7 129,50 (седем хиляди сто двадесет и девет цяло и петдесет) лева.
Ето защо, и като взех предвид Решение на комисията, назначена с моя Заповед № 61/ 13.01.2015г., прието с Протокол от 27.02.2015г., което възприемам изцяло, предлагам на Общински  съвет – Бургас, на основание чл. 21, ал. 1, т. 8 от ЗМСМА, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 42, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р  Е  Ш  Е  Н  И  Е:

Да се прекрати съсобствеността между Община Бургас и Еленка Иванова Христова с ЕГН 3811150476 и постоянен адрес: гр. Бургас, ул. „Вардар“ № 1, вх. „В“, ап. 48, чрез продажба на общинските 105/332 кв.м. идеални части от УПИ III-1882,1883, кв. 41, целият с площ 332 кв.м. по действащия ПУП-ПРЗ на ж.к. „Братя Миладинови“, гр. Бургас, при граници на целия имот: север – УПИ ІІ-1881, изток – улица, юг – УПИ ІV-1884,1885 и запад – УПИ V-1887,1886 и УПИ ХІV-1878,1879, актуван с Акт №3539/14.11.2002г. за частна общинска собственост, идентичен с ПИ с идентификатор 07079.620.340, с площ 335 кв.м., съгласно одобрени Кадастрална карта и кадастрални регистри /КККР/ на гр. Бургас, при съседи:07079.620.158; 07079.620.164; 07079.620.339; 07079.620.211; 07079.620.161; 07079.620.159 по КК на гр. Бургас, за сумата от 
90 021 (деветдесет хиляди и двадесет и един) лева, без ДДС.

Приложение:	1.Заявление с вх.№67-00-518/28.03.2014г.;
2.Акт № 3539/14.11.2002г. за ЧОС;
3.Нотариално заверени декларации – 7 бр.;
4.Нотариални актове – 6 бр.;
5.Акт за нотариално завещание;
6.Удостоверения за наследници – 3 бр.;
7.Протокол от 27.02.2015г.;
8.Скици, издадени от СГКК – Бургас – 2 бр.;
9.Скица – извадка по ПУП-ПРЗ;
10.Данъчна оценка изх. № ДО000119/07.01.2015г.;
11.Пазарна оценка на оценител, член на КНОБ.

Съгласували:

СТОЯН АРНАУДОВ
Директор на дирекция УОС

ЗЛАТИНА ГЕОРГИЕВА
Директор на дирекция ПНО

Инж. МИНКА ЧАУШЕВА
Началник отдел ОС

Изготвил:
Цветина Ченгелиева
Старши специалист в дирекция УОС

